আজ  গানের তালে হৃদয় দোলে  মিঠে বাতাস যায়রে বয়ে  হলুদ ধানের দোদুল দোলায়  পিয়াসী মন দোলে    ওলো সুজন আমার ঘরে তবু আইলো না  এ পোড়া মনের জ্বলন কেন বুঝলো না।।    ঐ কোকিলাটার কুহু কুহু  কার লাগিগো বাজে  এই কালো মেয়ের এমন দিনে  মন লাগে না কাজে    ঐ দুরে কোথাও রাখাল বাঁশি  পাগল হাওয়ায় ভাসে    ওলো সুজন আমার ঘরে তবু আইলো না  এ পোড়া মনের জ্বলন কেন বুঝলো না।।    নাক সেজেছে নাক ছাবিতে  কান সেজেছে দুলে  কালো কপালে  কুমকুম আর  খোপার বাঁধন চুলে    পশ্চিম কোনে সূর্যি ডোবে  আন্ধারে মন কাঁদে    ওলো সুজন আমার ঘরে তবু আইলো না  এ পোড়া মনের জ্বলন কেন বুঝলো না    --------  অঞ্জন দত্ত, নিমা রহমান  গানে গানে ভালোবাসা